
1.
BEVEZETÉS.

Ez a pályázati felhívás azon a Tanácsi Határozaton alapszik, amelynek célja egy olyan program megvalósítása, amely európai audiovizuális művek gyártás-előkészítését, forgalmazását és promócióját ösztönzi (Media Plus – Gyártás-előkészítés, Forgalmazás és Promóció 2001 – 2005). A Határozat kelte 2000. december 20. (2000/821/CE), amelyet az Európai Közösség Hivatalos Lapjában 2001. január 17-én tettek közzé (OJ L13, 34-43. o.).
A program célkitűzései.

A program célkitűzései a forgalmazói ágazatban az alábbiak:

· megerősíteni az európai művek forgalmazási ágazatát a mozikban, arra ösztönözve a kiadókat, hogy invesztáljanak a nem hazai gyártású európai művek gyártásába, beszerzésébe, marketingjébe, illetve promóciójába.

· elősegíteni a nem hazai európai filmek szélesebb körű terjesztését olyan kezdeményezések révén, amelyek a fenti filmek forgalmazását és mozivetítéseit ösztönzik, többek között koordinált marketing stratégiák bátorításával.

Különös figyelmet fordítunk az alacsony gyártókapacitással rendelkező és/vagy korlátozott nyelvi vagy földrajzi területtel bíró országok, illetve régiók potenciáljának fejlesztésére.
Végrehajtandó feladatok.

Pályázati felhívásunk célcsoportjai azok az európai vállalatok, amelyeknek tevékenysége hozzájárul a fenti célok megvalósításához, és különösen a moziforgalmazó vállalatok. Felhívásunk elmagyarázza, hogyan kell benyújtani a pályázatot a közösségi pénzügyi hozzájárulás megszerzése céljából.

A támogatási rendszer célja az, hogy elősegítse a nem-hazai európai filmek transznacionális forgalmazását, s arra ösztönözze elsősorban a filmszínházi forgalmazókat, hogy invesztáljanak a nem-hazai európai filmek promóciójába és megfelelő forgalmazásába. A program célja továbbá az is, hogy ösztönözze az európai forgalmazói hálózatok közötti együttműködés megteremtését és megerősítését, valamint a forgalmazók, kereskedelmi ügynökök és/vagy producerek közötti együttműködést.
Pénzügyi támogatás
A Bizottság által az egyes vállalatoknak odaítélt pénzügyi hozzájárulás összege az egyes pályázatok költségének és jellegének figyelembe vételével kerül meghatározásra. A Bizottság által odaítélt pénzügyi hozzájárulás semmilyen körülmények között nem haladja meg a pályázatok teljes támogatható költségének 50%-át. A fennmaradó finanszírozásra a támogatásban részesülő vállalatnak kell garanciákat vállalnia.

Megállapodás

A kiválasztott forgalmazási pályázatok a Bizottság és az egyes forgalmazók között kötendő megállapodás tárgyát képezik, amely részletezi a megítélt pénzügyi támogatás kifizetésének és visszafizetésének feltételeit.

2. ALKALMASSÁGI SZEMPONTOK
A
Formális szempontok
A rendben (a cég jogi képviselője által) aláírt pályázatokat a vonatkozó határidő előtt, a jelen pályázati felhíváshoz csatolt jelentkezési nyomtatványok alkalmazásával kell benyújtani.

B
Definíciók
Ennek a Pályázati Felhívásnak a célja pénzügyi támogatás juttatása olyan európai filmszínházi forgalmazó cégek részére, amelyek csoportosan pályáznak egy vagy több nem hazai európai film forgalmazására.

Jelen pályázati felhívásunk céljaira az alábbi definíciók vonatkoznak:
1.    Támogatható országok 
Résztvevő országok
Ez a pályázati felhívás azon cégek számára áll nyitva, amelyeket az Európai Unió tagállamaiban, illetve a MEDIA Plus Programban résztvevő Európai Gazdasági Szerződés országaiban (Izland, Liechtenstein és Norvégia), illetve a 2000%821/EC Határozat 11. cikkében definiált feltételeknek megfelelő országok (Bulgária)
Különösen alkalmasnak minősülnek a jelen Pályázati Felhívás szempontjából azon vállalatok pályázatai, amelyeket az Európai Unióban jegyeztek be, és/vagy többségében olyan országok állampolgárainak tulajdonában vannak, amely országok az Európai Unió tagjelöltjei, annak függvényében, hogy országuk részvétele a MEDIA Plus Programban mikor lép életbe.
A fenti országokból származó sikeres pályázókkal történő megállapodás aláírása attól függ, hogy országuk részvétele a MEDIA Programban a fenti időpontban hatályba lép-e, illetve, hogy a pályázatban szereplő tevékenység addig az időpontig nem fejeződik-e be.
Alacsony audiovizuális kapacitással rendelkező országok

Pályázati Felhívásunk szempontjából az alábbi országok számítanak alacsony audiovizuális kapacitással rendelkező országnak: Ausztria, Belgium, Ciprus, Csehország, Dánia, Észtország, Finnország, Görögország, Magyarország, Írország, Izland, Liechtenstein, Lettország, Litvánia, Luxemburg, Norvégia, Hollandia, Lengyelország, Portugália Szlovákia, Szlovénia, Svédország és Svájc,  az Európai Unió tagjelölt országai, illetve azok az országok, amelyek a fenti bekezdésben foglalt feltételeknek megfelelnek (Bulgária)
2.    Támogatható vállalatok
Európai vállalat
Olyan vállalat, amelynek bejegyzése az Európai Unió valamelyik tagországában, illetve olyan országban történt, amely a jelen Pályázati Felhívásban definiáltak szerint résztvevője a MEDIA Plus Programnak, s amelynek tulajdonosai, a továbbiakban is, akár közvetlenül, akár többségi tulajdonosként, a fenti országok állampolgárai közül kerülnek ki.

Mozi forgalmazás
Minden olyan kereskedelmi tevékenység, amelynek célja a film eljuttatása a széles közönséghez a filmszínházak felhasználásával. A fenti tevékenység magában foglalja az audiovizuális mű technikai közzétételének aspektusait (szinkronizálás és feliratozás, kópiák előállítása, kópiák forgalmazása, stb.), illetve a marketing és promóciós tevékenységeket (előzetesek és reklámanyagok gyártása, reklámfelület megvásárlása, promóciós események megszervezése, stb......)
A digitális forgalmazás is támogatható, amennyiben a minimális minőségnek megfelel (=1,3 k). 

Azzal a céllal, hogy a forgalmazókat ösztönözzük arra, hogy invesztáljanak a digitális technológiába, szubvenció formájában kapnak támogatást az olyan költségek, amelyek konkrétan a digitális forgalmazáshoz kapcsolódnak (az inter-negatív master példánya vagy egyéb digitális megfelelője, és a másolási költségek). 

A forgalmazók egyidejűleg részesülhetnek támogatásban a film digitális és nem-digitális forgalmazásáért is.
Filmforgalmazó vállalat/ filmforgalmazó
Az alábbi kritériumoknak megfelelő vállalatok minősülnek filmforgalmazó vállalatnak/mozi forgalmazónak:

- az érintett területen egy film mozi forgalmazási jogainak tulajdonosa,

- az érintett területen a film mozi forgalmazását bonyolítja (meghatározza a forgalomba hozatal időpontját, megtervezi, kontrollálja és kivitelezi a forgalmazást és a promóciós kampányt,

- fizeti a vonatkozó forgalmazási költségeket.

Abban az esetben, ha a forgalmazási tevékenységek több cég között oszlanak meg, a fenti cégek közötti szerződéseket/megállapodásokat előzetesen a Bizottság tudomására kell hozni. A Bizottság azt a vállalatot minősíti támogathatónak, amely a fenti bekezdésben ismertetett kritériumok többségét teljesíti.
“Fizikai forgalmazók” alkalmazása bizonyos szolgáltatások esetében (mozik foglalása, kópiák terjesztése és/vagy jegyszedés) engedélyezett, azzal a feltétellel, hogy azt előzetesen a Bizottság tudomására hozzák. A ‘fizikai terjesztéssel’ foglalkozó vállalatok nem támogathatók.

3.   Támogatható filmek
Európai film
Bármely olyan, a közelmúltban készült fikciós mű (beleértve az animációs filmeket is), vagy dokumentumfilm, amelynek időtartama minimum 60 perc, és megfelel az alábbi feltételeknek: 

-
a művet többségében olyan producer, illetve producerek gyártották, amelyeket a MEDIA Programban résztvevő országokban alapítottak. Ez úgy értendő, hogy a produkciós cégek tényleges producereinek kell a fentieknek megfelelniük. Annak meghatározásához, hogy ki a tényleges producer, olyan egyéb elemek is figyelembe vehetők, mint a kreatív ellenőrzés, a felhasználási fogok tulajdonjoga, illetve a profitból való részesedés;

illetve
-
jelentős számban vettek részt benne olyan szakemberek, akik a MEDIA Programban résztvevő országok állampolgárai/rezidensei. Jelentős részvételnek minősül 10 vagy több pont elérése az alábbi séma szerint (vagy a pontok többségének elérése, ha a végösszeg 19-nél kevesebb a dokumentumfilmek és animációs filmek esetében):

	+
	Pontok

	Rendező
	3

	Forgatókönyvíró
	3

	Zeneszerző
	1

	Színész 1
	2

	Színész 2
	2

	Színész 3
	2

	Díszlettervező
	1

	Operatőr
	1

	Vágó
	1

	Hangmérnök
	1

	Forgatási helyszín
	1

	Laboratórium
	1

	Összesen
	19


Új film alatt olyan filmek értendők, amelyeknek első copyright-ja 2002 során vagy ezt követően született.
Kizárásra kerülnek azok a filmek, amelyek reklámot, pornográf vagy rasszista anyagokat tartalmaznak, illetve amelyek támogatják az erőszakot.
Az olyan filmek, amelyeknek produkciós költségvetése meghaladja a 25 M € összeget, nem támogathatók a szelektív támogatási rendszerben. 

Támogathatók viszont az automatikus támogatási rendszerben (lásd a 08/2004 és 02/2005 sz. Pályázati Felhívásokat).

Nem hazai európai filmek

Azok az európai filmek számítanak hazainak abban a tagállamban, vagy a MEDIA Programban résztvevő területen, amelynek állampolgárai/rezidensei a legnagyobb arányban vettek részt a film elkészítésében, a fent ismertetett pontszámtáblázat alapján. 

A fenti filmek minden egyéb területen nem hazai műnek minősülnek.
4. Támogatható csoportosulások

· Abban az esetben, ha a forgalmazói csoport a pályázatban szereplő filmhez még nem részesült támogatásban a MEDIA Plus Program ‘szelektív’ forgalmazási rendszer keretében:

Csak olyan csoportosulások támogathatók, amelyekben legalább öt különféle nemzeti területen működő forgalmazó vesz részt (lehetőleg különböző nyelveken), amelyek egy vagy több új nem hazai európai film forgalmazására pályáznak. 
A film mozi bemutatójának (az előzetesek és a speciális vetítések kivételével) az érintett területeken kell lenniük, legkorábban azon a napon, mint a jelen pályázat benyújtásának vonatkozó határideje, legkésőbb a fenti dátumtól számított 18 hónapon belül.

	Benyújtási határidő

(6. pont)
	A film nem bemutatható az alábbi dátum előtt
	A film nem bemutatható az alábbi dátum után

	2005. március 15.
	2005. március 15.
	2006. szeptember 15.

	2005. július 8.
	2005. július 8.
	2007. január 8.

	2005. december 1.
	2005. december 1.
	2007. június 1.


· Abban az esetben, ha a forgalmazói csoport már részesült támogatásban a pályázatban szereplő filmhez a MEDIA Plus Program ‘szelektív’ forgalmazási támogatásának keretében:
Amennyiben úgy kívánják, egy vagy több forgalmazó csatlakozhat egy olyan csoporthoz, amely már részesült támogatásban a MEDIA Plus keretében ugyannak a filmnek a forgalmazásához.

A filmszínházi bemutatónak a vonatkozó területen kell történnie (leszámítva az előzeteseket és speciális vetítéseket), legkorábban ugyanazon a napon, mint a jelenlegi pályázat vonatkozó benyújtási határideje, és legkésőbb attól a határidőtől számított 18 hónapon belül, amelyen a támogatást kapott eredeti forgalmazói csoport benyújtotta pályázati jelentkezését.

C
Kizárási helyzetek:

1) Nem nyújtható pénzügyi támogatás az alábbi pályázóknak:

(a) amelyek csődbe mentek vagy felszámolás alatt állnak, ügyeiket a bíróságok intézik, hitelezőikkel megállapodtak, üzleti tevékenységüket felfüggesztették, a fentiek miatt eljárás alatt állnak, vagy hasonló eljárásból fakadóan a fentiekhez hasonló helyzetben vannak a hazai törvények vagy rendszabályok értelmében;

(b) szakmai viselkedésükkel kapcsolatos jogsértés miatt jogerősen elítélték;

(c) súlyos szakmai vétségben bűnös, amely a szerződő hatóság által elfogadott bármely eszközzel bizonyított; 

(d) nem tettek eleget a társadalombiztosítási hozzájárulással kapcsolatos fizetési kötelezettségeiknek, illetve adófizetési kötelezettségeiknek azon ország törvényi előírásainak megfelelően, ahol a cégalapítás történt, illetve a szerződő hatóság országának, valamint annak az országnak a törvényi előírásai szerint, ahol a projektet végrehajtják;

(e) olyan jogerős ítélet alanyai, amelynek tárgya csalás, korrupció, bűnszervezetben való részvétel, illetve bármely olyan egyéb illegális tevékenység, amely a Közösség pénzügyi érdekeire nézve hátrányos;

(f) egy másik támogatás odaítélési eljárást, illetve közösségi költségvetésből finanszírozott beszerzési eljárást követően a szerződést súlyosan megszegték, mert elmulasztották betartani a szerződéses kötelezettségeiket.

A pályázóknak nyilatkozatot kell tenniük, hogy egyik fent felsorolt helyzetnek sem érintettjei (a 3. sz. Mellékletben található nyilatkozat aláírásával).

2) Felhívási pályázatunk szerint a részvételből kizárásra kerülnek az olyan pályázók, amelyek:

(a) érdekellentét alanyai;

(b) a Bizottság által a részvétel feltételeként kért információk vonatkozásában valótlan adatok benyújtásában vétkesek, illetve a fenti információk közlését elmulasztják.
Megjegyzés.: A Bizottság hatékony, arányos és visszatartó jellegű adminisztratív és pénzügyi büntetést róhat ki azokra a pályázókra, amelyeket a fentiek alapján zártak ki, összhangban a Pénzügyi Szabályzat (1605/2002 sz. 2002/06/25-i Tanácsi Rendelet) 93-96. cikkeinek rendelkezéseivel, valamint a Végrehajtási Szabályzat 133. és 175. cikkeivel (2342/2002 sz. 2002/12/23-i Bizottsági Rendelet).
3.
KIVÁLASZTÁSI SZEMPONTOK

A kiválasztási szempontok teszik lehetővé annak megítélését, hogy a pályázó pénzügyi és működési kapacitása elégséges-e a pályázatra benyújtott projekt befejezéséhez.
A pályázóknak igazolniuk kell az alábbiakat:

1) Jogi szerkezet:

A Bizottság csak abban az esetben köthet megállapodást, ha kielégítő bizonyítékkal rendelkezik a pályázó jogi státuszát illetően, akár vállalatról (magánvállalat, jótékonysági szervezet, egyesület, stb.), akár magányszemélyről van szó. 

A pályázónak ki kell töltenie a Jogi Státusz Nyomtatványt (lásd alább), és be kell nyújtania az alábbi dokumentumokat:

· Magánvállalatok, egyesületek, stb.:
· A Bejegyzési Igazolás/Alapító Okirat másolata (a Hivatalos Közlönyből, ha lehetséges) valamint az ÁFA Bejelentkezési Lap másolata (azon országok esetében, ahol a bejegyzési szám megegyezik az ÁFA regisztrációs számmal, csak a fenti dokumentumok egyikét kell benyújtani) 

· Állami intézmények:
· A köztestületet létrehozó rendelet/törvény, kormányhatározat, illetve bármely egyéb hivatalos dokumentum másolata.

· Magánszemélyek:
· A személyi igazolvány és/vagy útlevél másolata.

Megjegyzés: Az ÁFA-körben regisztrált magánszemélyeket magánvállalatként kezeljük.

Tekintettel arra, hogy a cégek jogi szerkezete országonként eltérő lehet, a vonatkozó Jogi Státusz Nyomtatványt csak mintaként csatoltuk ehhez az útmutatóhoz. A pályázóknak az alábbi címről kell beszerezniük a megfelelő nyomtatványokat: http://europa.eu.int/comm/budget/execution/legal_entities_fr.htm
2) a pályázatra benyújtott projekt végrehajtásához szükséges szakmai kompetencia, képzettség és/vagy tapasztalat.

A fenti szempontot az alábbi, a benyújtott pályázathoz csatolandó dokumentumok alapján értékeljük:

· a vállalat jogi képviselőjének, valamint a forgalmazási osztály vezetőjének hivatalos önéletrajza (amennyiben a két személy nem azonos);
· az utóbbi két év során forgalmazott filmek listája.

 3) stabil és kielégítő finanszírozási források a tevékenység fenntartására a projekt végrehajtásának teljes időszakán át.
A fenti szempontot az alábbi, a benyújtott pályázathoz csatolandó dokumentumok alapján értékeljük:

· az elmúlt, lezárt pénzügyi év teljeskörű, auditált könyvelése, beleértve a mérleget és az eredmény-kimutatást. A fentieket jóváhagyott, független okleveles mérlegképes könyvelőnek, vagy könyvvizsgálónak kell hitelesítenie;

· Új cégek esetében: banki nyilatkozat (a bank által kiadott dokumentum, amely igazolja, hogy a pályázó cég megfelelően működtetett bankszámla tulajdonosa);
· a Banki Azonosító Nyomtatvány (lásd a Vállalati Jelentkezési Lap 3. oldalát), amelyet a pályázó tölt ki, és a Bank hitelesít (eredeti aláírásokra van szükség);

· a Pénzügyi Kapacitás Nyomtatvány (lásd a Vállalati Jelentkezési Lap 6. oldalát), gondosan és teljeskörűen kitöltve. A (számokban) megadott információkat a jelentkezési laphoz csatolt, legutóbbi lezárt pénzügyi év hitelesített könyvelése alapján kell közölni. A kedvezményezett garantálja, hogy a fenti számadatok pontosak és ellenőrizhetők. A fenti információkra azért van szükség, hogy kiértékeljük a pályázó pénzügyi erejét és társfinanszírozási kapacitását.

A Bizottság fenntartja a jogot arra, hogy a fenti szempontokat alkalmazza, a Programban résztvevő különféle országok jogi kereteinek figyelembe vétele mellett.

Megjegyzés: Amennyiben a benyújtott dokumentumok alapján a Bizottság úgy ítéli meg, hogy a pályázó pénzügyi kapacitása nem bizonyított, illetve nem kielégítő, az alábbi döntéseket hozhatja:

º 
Elutasítja a pályázatot.

º 
Kiegészítő információkat kér.

º 
Bankgaranciát kér.

º 
Előlegfizetés nélküli támogatási szerződést ajánl fel. 

A Bizottság fenntartja a jogot arra, hogy ne válasszon ki olyan forgalmazók által benyújtott pályázatokat, akik a MEDIA I, MEDIA II ÉS MEDIA Plus Programok, illetve egyéb, az Európai Közösség által finanszírozott programok keretében kötött szerződéseik során szerződéses kötelezettségeik teljesítését elmulasztották.

4.
A TÁMOGATÁS ODAÍTÉLÉSÉNEK SZEMPONTJAI
A támogatás odaítélésének szempontjai teszik lehetővé a benyújtott pályázatok minőségének kiértékelését a felállított célkitűzések és prioritások alapján. Az Európai Bizottság az alábbiak alapján ítéli oda a támogatásokat:
· Abban az esetben, ha a forgalmazói csoport a pályázatban szereplő filmhez még nem részesült támogatásban a MEDIA Plus Program ‘szelektív’ forgalmazási rendszer keretében:

A rendelkezésre álló költségvetési források határain belül az Európai Bizottság azt a forgalmazói csoportot választja ki, amely a legmagasabb pontszámot éri el az alábbi szempontok alapján:

	
	Pontszám

	Alkalmas forgalmazók száma a csoportban (minimum 5)
	Alkalmas forgalmazónként 1 pont

	Pályázatra benyújtott film gyártási költsége > 5 millió €
	0

	Pályázatra benyújtott film gyártási költsége 3 és 5 millió € között
	2

	Pályázatra benyújtott film gyártási költsége < 3 millió € 
	3

	FR-ban vagy UK-ban gyártott film
	0

	DE, ES vagy IT-ban gyártott film
	1

	Alacsony audiovizuális kapacitású országban gyártott film
	2

	Új tagállamban vagy résztvevő országban gyártott film
	4

	A rendező első vagy második játékfilmje
	2

	Dokumentumfilm
	2

	Animációs film
	1

	Gyermekfilm
	1

	A csoport koordinátora a film producere/kereskedelmi ügynöke
(+ 1 pont, ha a kereskedelmi ügynök más országbéli, mint a film
	2


Különleges figyelmet fordítunk azokra az állandó forgalmazói csoportokra, amelyek a forgalmazási jogokkal rendelkeznek, s egyszerre több területre folyamodnak támogatásért. Egy pont jár minden egyes területre, ahol a pályázó csoport a film színházi forgalmazójának minősíthető (lásd a fenti definíciót). Az ilyen típusú európai forgalmazási struktúrák jutalmazása és ösztönzése céljából a fenti csoportoknak további két pont jár.
Kiválasztás esetén a csoport nagyobb százalékarányú MEDIA hozzájárulásban részesülhet (az 50%-os limiten belül), tekintettel a közös koordinációs tevékenységek miatt felmerülő magasabb költségekre.
A kétségek eloszlatása céljából közöljük, hogy azok a vállalatok, amelyek más területeken leányvállalatokkal rendelkeznek, jelen Pályázati Felhívásunk értelmében nem számítanak állandó csoportoknak.

· Abban az esetben, ha a forgalmazói csoport már részesült támogatásban a pályázatban szereplő filmhez a MEDIA Plus Program ‘szelektív’ forgalmazási támogatásának keretében:

A minden egyes pályázati időszakban rendelkezésre álló költségvetési források 15%-os limitjén belül a Bizottság “automatikusan” kiválasztja a fenti projekteket, feltéve, hogy megfelelnek a Pályázati Felhívás 2. és 3. pontjában meghatározott feltételeknek.

5.
PÉNZÜGYI TÁMOGATÁS
5.1.
A pénzügyi hozzájárulás összege 
A kiválasztott forgalmazóknak nyújtott pénzügyi hozzájárulás összegét a Bizottság határozza meg a következő szempontok figyelembe vételével:

· a pályázatra benyújtott film(ek) forgalmazási és promóciós terve és költségvetése, valamint a színházi forgalomba hozatal várható eredményei (várható nézőszám és jegyeladási eredmények);

· a filmszínházi forgalomba hozatal körülményei (kópiaszám a célpiac vonatkozásában) ;

· a forgalmazó teljesítménye a MEDIA II és a MEDIA Plus programok keretében kötött korábbi szerződések során (tekintettel a benyújtott forgalmazási költségvetésekre) ;

A forgalmazónként és forgalmazott filmenként adható maximális pénzügyi hozzájárulás  € 150 000.
A megítélt pénzügyi hozzájárulás semmilyen esetben nem haladhatja meg bármely forgalmazó által az egyes filmekre benyújtott forgalmazási költségvetés 50%-át. A közösségi támogatás által nem fedezett fennmaradó finanszírozási részt a forgalmazónak kell garantálnia.
A támogatás két részből áll: 
· Vissza nem térítendő kölcsön, amelynek maximum összege filmenként és forgalmazási területenként 30.000 € (illetve 40.000 €, amennyiben animációs vagy gyerekfilmről van szó), amelynek célja a támogatható szinkronizálási és feliratozási költségek maximum 50 %-ának társfinanszírozása. Digitális forgalmazás esetén külön szubvencióval társfinanszírozzuk a master elkészítési és másolási költségeket.
· Feltételek szerint visszafizetendő előleg, amelynek célja az egyéb támogatható költségek maximum 50%-ának társfinanszírozása.
5.2
A pénzügyi hozzájárulás kifizetése 

A pénzügyi támogatás kifizetésére és visszafizetésére vonatkozó intézkedéseket azok a szerződések tartalmazzák, amelyeket a Bizottság és az egyes forgalmazók között írnak alá minden egyes forgalmazott filmre vonatkozóan.

A kifizetés rendszerint két részben történik:

-
50% a Megállapodásnak a Bizottság és a kedvezményezett általi aláírását követően;

-
a fennmaradó rész azt követően, hogy a projekt független mérlegképes könyvelő által hitelesített végleges támogatható költségeit, illetve a forgalmazás legutóbbi eredményeiről szóló nyilatkozatot (Royalty Statement) a Bizottságnak benyújtották, és azt a Bizottság elfogadta.

A kedvezményezetteknek értesíteniük kell a Bizottságot  a forgalmazási tervben bekövetkezett bármely jelentős változásról  (30 %-ot meghaladó eltérés a teljes forgalmazási költségvetésben, vagy az előzetes költségvetés tételei között), legkésőbb a Pénzügyi Jelentésben. Amennyiben a fenti módosulás a forgalmazási költségek végösszegét csökkenti, illetve az előzetes költségvetés tételeitől több, mint 50%-ban eltér, a kedvezményezettnek a fenti csökkenést indokolnia kell, valamint ehhez a Bizottság előzetes írásbeli jóváhagyását kell kérnie.

Amennyiben a végleges forgalmazási költségek az előzetes költségvetés 50%-a alatt maradnak,  indokolt kereskedelmi okok nélkül, s anélkül, hogy erről az eltérésről a forgalmazó írásban tájékoztatta volna a Bizottságot, s azt a Bizottság jóváhagyta volna, a Bizottság a Megállapodást felmondja.

5.3.  A feltételek szerint visszafizetendő előleg törlesztése
A feltételek szerint visszafizetendő előleg törlesztése az alábbi elvek szerint történik, amelyeket azokban a szerződésekben rögzítenek, amelyek a Bizottság és az egyes forgalmazók között kerülnek aláírásra minden egyes forgalmazott filmre vonatkozóan.

A feltételek szerint vissszafizetendő előleg törlesztése a forgalmazónak a film(ek) színházi forgalmazásából származó nettó bevételéből történik, a filmnek a vonatkozó területen történő mozi bemutatóját követő 12 hónapos időszakon át.
A forgalmazó nettó bevételét az alábbiak szerint definiáljuk: bruttó forgalmazási bevétel, levonva ebből a forgalmazó hozzájárulását a végleges forgalmazási költségekhez (kivéve a forgalmazónak a filmmel kapcsolatosan fizetett vagy fizetendő minimum garanciákat).

A forgalmazó a Bizottságnak a forgalmazó nettó bevételének 60%-át fizeti vissza, a Bizottság által nyújtott, feltételek szerint visszafizetendő előleg összegéig.

Amennyiben a forgalmazó nettó bevétele elégtelen a feltételek szerint visszafizetendő előleg teljes vagy részleges visszafizetéséhez, a Bizottság lemond az előleg hátralékának visszafizetéséről, s azt vissza nem térítendő kölcsönné alakul.

6.
KIÉRTÉKELÉSI ÉS ODAÍTÉLÉSI ELJÁRÁSOK
Jelen Pályázati Felhívás időtartama és érvényessége 

A fenti irányelvek a 2005-ös évre érvényesek. A 2005. december 1-i határidőig benyújtott pályázatok kiválasztása a 2006-os költségvetés rendelkezésre állásának függvénye.
Az odaítélési eljárások menetrendje

A pályázók bármely adott időpontban benyújthatják pályázataikat. A Bizottság valamennyi teljes körű, alant megadott határidő előtt beküldött pályázatot megvizsgál. Az odaítélési eljárás eredménye rendszerint a vonatkozó zárási időpontokat követő 12 héttel várható.
A pályázatok benyújtásának záró időpontjai:

2005. március 15.

2005. július 8.

2005. december 1.

A támogatásokra vonatkozó végleges döntést a Bizottság hozza meg. 2005-ben a szelektív forgalmazási támogatás céljaira elkülönített költségvetés (határidők: 04/12/01, 05/03/15 és 05/07/08) legalább 12 M € lesz.
A támogatások odaítélésére vonatkozó végleges döntést a Bizottság hozza meg.

A Bizottság fenntartja a jogot arra, hogy ne dolgozza fel azokat a pályázatokat, amelyekből a határidő időpontjában bármely  bekért dokumentáció (a jelentkezési lapon felsorolt dokumentumok) hiányzik. A fenti alapon elutasított dossziék vizsgálatát elhalasztják a következő határidőig, azzal a feltétellel, hogy a 2. és 3. pontban meghatározott követelményeket betartják.
A Bizottság fenntartja a jogot arra, hogy kiegészítő információkat kérjen be a pályázóktól, mielőtt a támogatás odaítéléséről bármilyen végleges döntést hoz.

A Bizottságot a pályázati jelentkezések feldolgozásában és a projektek kiértékelésében a Technikai Segélynyújtási Iroda (Technical Assistance Office) segíti. Az alkalmassági és kiválasztási szempontoknak eleget tevő pályázatokat kiértékelési eljárásnak vetik alá, független szakértők bevonásával. A fenti szakértők kiválasztásának alapja a kompetencia, a függetlenség, illetve a filmszínházi forgalmazás és az európai audiovizuális piac alapos ismerete.
A pályázókat a lehető legkorábban tájékoztatják arról, hogy a Bizottság megítélte-e részükre vagy sem a pénzügyi támogatást. A döntés végleges.
A kedvezményezetteknek semmilyen benyújtott fájlt, illetve dokumentumot nem küldenek vissza a kiértékelési és odaítélési eljárás végén.
7.
A PÁLYÁZATOK PREZENTÁCIÓJA ÉS BENYÚJTÁSA.

Azoknak az európai forgalmazói csoportoknak, akik profitálni szeretnének a fenti támogatásból, két példányban kell benyújtaniuk pályázati jelentkezéseiket, a jelentkezési lapok felhasználásával és a kért mellékletek csatolásával.
Minden egyes pályázatnak tartalmaznia kell az alábbi elemeket (és azok mellékleteit) :

a) FORGALMAZÓ Jelentkezési Lap (minden egyes forgalmazónak ki kell töltenie és alá kell írnia)
b) FILM/CSOPORT Jelentkezési Lap (a csoport Koordinátorának kell kitöltenie és aláírnia)

A VÁLLALAT 2005 jelentkezési lapot CSAK egyszer kell kitöltenie a forgalmazónak az év folyamán és változás esetén (lásd a 3. sz. Mellékletet).
A pályázók benyújthatják pályázataikat 

· postán, amely esetben a vonatkozó dátum az ajánlott küldeményként történő feladást igazoló postabélyegző; vagy

· személyesen kézbesítheti, személyesen a pályázó vagy meghatalmazottja, beleértve a futárszolgálatot, aláírt/keltezett átvételi nyugta ellenében,

az alábbi címre:

European Commission





Directorate-General for Information Society and Media (DG INFSO)

MEDIA PLUS Programme (Unit A2)




Mr Costas DASKALAKIS 

1 rue de Genève

B-1049  Brussels 

BELGIUM
a borítékokat az alábbi  EGYÉRTELMŰ jelöléssel kell ellátni :
“MEDIA Plus - DISTRIBUTION 01/2005 – SELECTIVE CINEMA”

Azoktól a pályázóktól, akik pályázatukat futárral nyújtják be, azt kérjük, hogy a határidő lejárta előtt küldjenek egy faxot az alábbi számra, amelyben jelzik pályázati szándékukat: +32-2 299 92 14
Kapcsolattartók az Európai Bizottságban

A MEDIA Plus Program megvalósításáért felelős bizottsági szolgálat az Információs Társadalom és Média Főigazgatóság A2 osztálya (Unit A2 of Directorate General for Information Society and Media (INFSO).

Kapcsolattartó személy: 

Hughes Becquart
Hughes.Becquart@cec.eu.int
Tel : + 32 2 295 92 04
Gabor Greiner

Gabor.Greiner@cec.eu.int
Tel : + 32 2 295 37 75

Technikai Segítségnyújtási Iroda
D&S Media Service GmbH

MEDIA Plus Programme Distribution Cinema
135-139 rue du Colonel Bourg
B – 1030 BRUSSELS
Tel : 
+32 2 743 22 39
Fax : 
+32 2 743 22 45

e-mail : pierre.gavet@d-and-s.com
Hazai kapcsolattartók
További információk, valamint irányelvek és jelentkezési lapok a közösség hivatalos nyelvein az angolon és francián kívül, a MEDIA Deskek és Antennák rendelkezésre  (lásd a 2. mellékletben található listát).

1. sz. Melléklet – PÉNZÜGYI ÚTMUTATÓ 


Ennek a pontnak a célja az, hogy világosan definiálja a pályázók által követendő eljárásokat a projektek megtervezése és a támogatandó költségvetés benyújtása során, valamint azokat a szokásos finanszírozási elveket, amelyeket a Bizottság által aláírt pénzügyi támogatásokra vonatkozó Megállapodás végrehajtásának keretében alkalmaznak.

A MEDIA Program működése, illetve a Bizottság által végzett auditálások során számos hibát és mulasztást azonosítottunk. az ilyen hibák elnyújtják és fölöslegesen bonyolítják a kiválasztási folyamatot, a kiválasztott projektekkel kapcsolatos kifizetéseket és törlesztéseket, mind a kedvezményezett, mind a Bizottság szempontjából. 
Az alábbi megjegyzések tehát hasznára válnak a pályázóknak és a kedvezményezetteknek, hogy csökkentsék a kiegészítő információkkal kapcsolatos kérdések és kérések számát, amelyek gyakran felmerülnek a pályázati dossziék összeállításakor, illetve a támogatási szerződések végrehajtásakor.

1.
Jelentkezési lapok és az előzetes költségvetés
Valamennyi, a jelen Pályázati Felhíváshoz kapcsolódó támogatási igényt a jelen Pályázati Felhíváshoz csatolt jelentkezési lapok felhasználásával kell kiállítani.
A költségvetést a “Forgalmazó” Jelentkezési Lapon megadott “Forgalmazási költségvetés” nyomtatványon kell benyújtani.
A Pályázóknak különös figyelmet kell fordítaniuk az előrelátható költségek értékelésére. A Bizottság szolgálatai, a MEDIA II és a MEDIA Plus programok során, alapos ismeretekre tettek szert a költségvetésben szereplő költségkategóriák terén a különféle európai piacokon alkalmazott árakról: nem fogadjuk el a túlbecsült, illetve az ismert piaci áraknál láthatóan magasabb költségeket.
Hasonlóképpen, a pályázóknak fel kell tüntetniük a mennyiségeket (szinkronizált/feliratozott kópiák száma, szinkronizált/feliratozott előzetesek, poszterek száma, ......) is az előzetes költségvetés “mennyiség” rovatában.

2.
Támogatható költségek
2.1
A támogatható költségek időtartama
Csak a Kedvezményezettnél a projekt (filmszínházi forgalmazás) végrehajtása során felmerült költségek támogathatók, a filmnek a területen történő forgalomba hozatalát megelőző 5 hónapig, illetve a forgalomba hozatalt követő 6 hónapig terjedő időszakban.
Amennyiben forgalomba hozatal időpontját a kedvezményezett elhalasztja/módosítja, a támogatható költségek időszakát az új forgalomba hozatali időponthoz kell adaptálni, a fentiek szerint (a bemutatót megelőző 5 hónaptól a bemutatót követő 6 hónapig).
A támogatható költségek időszaka semmiképp nem kezdődhet hamarabb, mint 8 hónappal a Kedvezményezett és a Bizottság közötti Megállapodás aláírását előtt, valamint nem végződhet később, mint a fenti dátumot követő 20 hónap.  A Megállapodás aláírása rendszerint az egyes pályázati határidők után 4 hónappal történik.
2.2.
A támogatható költségek kategóriái.

A támogatható költségek egyértelműen azonosíthatók a “Forgalmazási költségvetésben”.
Az alábbi költségek minősülnek támogatható költségeknek:

- a kérdéses film forgalmazásához közvetlenül kapcsolódó költségek 

- a Kedvezményezettnél ténylegesen felmerült költségek 

- az igazoló dokumentumok alapján azonosítható és ellenőrizhető költségek 

- a Kedvezményezett könyvelésében, illetve pénzügyi nyilvántartásaiban regisztrált költségek.

A közösségi támogatások kedvezményezettjeinek kötelessége minden egyes támogatott forgalmazási projekt költségeinek esetében világos analitikus könyvelést folytatnia. A fenti könyvelési és osztályozási rendszer megkönnyíti a végleges költségek igazolását és hitelesítését a független mérlegképes könyvelő részére, amely a végleges pénzügyi támogatás kifizetéséhez szükséges.

A támogatható költségek kategóriáit világosan definiálja a “Forgalmazási Költségvetés” nyomtatvány. Röviden összegezve, az alábbi kategóriákat különböztethetjük meg:

Promóciós és reklámköltségek (1. pont).

Reklámanyagok: előzetesek internegetívja és kópiái, előzetesek szinkronizálása és feliratozása, poszterek tervezése, kivitelezése és nyomtatása, dia és állóképek, rádió és TV reklámok, szóróanyagok gyártása, sajtóhirdetések tervezése és kivitelezése.....
Reklámfelületek: mozi-előzetesek elhelyezése, hirdetési felületek megvásárlása (poszter, TV, rádió, sajtó), szóróanyagok / képeslapok forgalmazása és postázása, stb.

Promóció: Promóciós anyagok, mint például sajtódossziék, sajtóvetítések szervezése, premierek vagy fogadások a film indításakor az adott területen, tesztvetítések szervezése,  az igazgató/szereposztás utazási és szállásköltségei a forgalmazási területen a film promóciója céljából, website/honlap  tervezése és szerkesztése a film promóciója céljából........
Kópiák és gyártási költségek (2. pont)

Ezek a költségek a film forgalmazásához szükséges kópiák gyártásával és moziforgalmazásával kapcsolatos költségeket tartalmazzák: a film internegatívjának és kópiáinak nyomása, a film kópiáinak szinkronizálása és feliratozása, biztosítás, szállítmányozás és adók, kópiák karbantartása, a film hitelesítési költségei a hazai rendszerben.
Egyéb költségek (3. pont)

Auditálási költségek

A ténylegesen létrejött pénzügyi támogatási szerződés keretében a Bizottság megköveteli a kedvezményezettől, hogy tizenkét hónap elteltével záró költségnyilatkozatot és bevételi nyilatkozatot tegyen. A fenti két dokumentumot független okleveles mérlegképes könyvelőnek kell hitelesítenie a háttérbizonylatok és a kedvezményezett könyvelési nyilvántartásai alapján. Ezért a fenti hitelesítés költségei támogatható költségek.

Egyéb költségek.

Az ilyen “egyéb költségeket” világosan azonosítani, részletezni kell a jelentkezési lapon, hogy támogathatónak minősüljenek. Azok a költségek, amelyek a vállalat normál működéséhez köthetők, e rovat értelmében nem minősülnek támogatható költségeknek.

Rezsiköltségek (4.pont)

Közvetett költségek (4. pont)
Személyzet, harmadik fél közreműködése, vállalati személyzet utazási és szállásköltségei
A közvetlen forgalmazási költségek maximum 8%-ig terjedő átalánydíj, projektenként € 16,000 limitösszegen belül, a Kedvezményezett alábbi, a projekthez kapcsolódó közvetett költségeinek fedezetére: a személyzet fizetése és társadalombiztosítási költségei, a stáb utazási és napidíjai a kiállításokon és fesztiválokon.

Rezsiköltségek

A közvetlen forgalmazási költségek maximum 7%-ig terjedő átalánydíj, projektenként € 14,000 limitösszegen belül, a Kedvezményezett alábbi, a projekthez kapcsolódó közvetett költségeinek fedezetére: vállalati irodák bérlete, biztosítás, karbantartási költségek, telekommunikáció, postai költségek, fűtés, világítás, víz, áram, irodai áramforrások, standbérlet kiállításokon és fesztiválokon.
A közvetett költségek akkor támogathatók, ha nem tartalmaznak a költségvetés más rovataiban feltüntetett semmilyen költséget, illetve amennyiben nem képezhetik közvetlen elkülönítés tárgyát a forgalmazási költségvetésben.

A többféle pénzügyi támogatási szerződéssel rendelkező kedvezményezett által felszámolt közvetett költségek teljes összege nem haladhatja meg a pénzügyi jelentési időszakban a Kedvezményezettnél ezekben a kategóriákban felmerült valamennyi költséget.
Az elfogadott közvetett költségek köre az alábbiakra korlátozódik:

- a projekt végleges közvetlen támogatható költségeinek 8 %-a, projektenként € 16.000 összeghatáron belül a “Személyzet, harmadik fél közreműködése, a vállalati személyzet utazása és szállása” alrovatban ;

- a projekt végleges közvetlen támogatható költségeinek 7 %-a, projektenként € 14.000 összeghatáron belül a “rezsiköltségek” alrovatban.

2.3
Nem támogatható költségek kategóriái
Egyes költségek nem támogathatónak minősíthetők, amennyiben nem egyértelműen azonosíthatók az előzetes költségvetésben, illetve amennyiben a Bizottság előzetesen nem értesült róluk (alvállalkozói költségek, vagy valamilyen fizikai terjesztő költségei, a kedvezményezett cég leányvállalata által, vagy a kedvezményezett vállalathoz kapcsolódó személyek által számlázott költségek).
Semmilyen esetben nem támogathatók az alábbi költségek:

- 
szükségtelenül magas, indokolatlan költségek;

- a háttérbizonylatok alapján nem azonosítható, vagy hitelesíthető költségek 
- a kedvezményezett könyvelésében vagy pénzügyi nyilvántartásaiban nem szereplő költségek 

-
tőkebefektetési költségek;

- általános tartalékok (veszteségek, későbbi tartozások, stb.)

- finanszírozási költségek (banki költségek, bankszámlák nyitási és fenntartási költségei, átváltási díjak és egyéb banki költségek)

- adósságok
· hitelkamat
· behajthatatlan kinnlevőség
- árfolyamveszteségek
- természetbeni hozzájárulások (mint például médiapartneri kapcsolat a különféle médiumokkal)

3.
Árfolyamok
Az ideiglenes költségvetést euróban kell benyújtani (€). 
Azon országok esetében, amelyek nem tagjai az eurozónának, illetve az olyan országokban felmerült költségek esetében, amelyek nem tagjai az eurozónának, az alkalmazandó árfolyam az adott hónapban a hónap elején közzétett hivatalos árfolyam (lekérhető a MEDIA Deskek és Antennák, továbbá megtalálható a Bizottság weboldalán: http://europa.eu.int/comm/budget/inforeuro).
	A pályázatok

benyújtásának határideje
	Átlagos árfolyam (Infor Euro) az alábbi hónapban

	2005. március 15.
	2005. március

	2005. július 8.
	2005. július

	2005. december 1.
	2005. november


4.
Pénzügyi ellenőrzés és könyvvizsgálat.
Amennyiben a projektet a Bizottság jóváhagyja, a Bizottság és a kedvezményezett között megállapodás aláírására kerül sor, amelynek értelmében a kedvezményezett vállalja, hogy a Bizottság személyzete, az Európai Közösségek Könyvvizsgálói Bírósága, illetve az általuk felhatalmazott személyek számára megfelelő hozzáférést biztosít azokhoz a helyszínekhez és telephelyekhez, ahol a projekt megvalósítása zajlik, illetve azokhoz a dokumentumokhoz, amelyek a működés technikai és pénzügyi menedzselésével kapcsolatosak. A bizottság által meghatalmazott személyek hozzáférése titoktartási megállapodások tárgyát képezheti, amelyről a Bizottságnak és a kedvezményezettnek kell megegyeznie.

A kedvezményezettnek abba is bele kell egyeznie, hogy az Európai Bizottság, illetve az Európai Közösségek Könyvvizsgálói Bírósága hitelesítse, mire használta fel a pénzügyi támogatást, összhangban a 1605. sz. 2002. június 25-i, a Pénzügyi Szabályzatra vonatkozó Tanácsi Rendelettel az Európai Közösségek általános költségvetésére vonatkozóan, a projekt teljes időtartama alatt, valamint a projekt befejezési időpontját követő öt éven át.

Az Európai Bizottság, illetve az Európai Közösségek Könyvvizsgálói Bírósága által végzett ellenőrzések történhetnek a bizonylatok alapján, illetve a helyszíni ellenőrzéssel.

	2. sz. melléklet - MEDIA DESKEK ÉS ANTENNÁK


BELGIË/BELGIQUE/BELGIEN (BE)

Vlaamse Gemeenschap:

MEDIA Desk België

Vlaamse Gemeenschap

Bijlokekaai 7 F

B-9000 Gent

Tel.

(32-9) 235 22 65 

Fax 

(32-9) 235 22 66 

E-mail:


Info@mediadesk-vlaanderen.be
Internet:


http://www.mediadesk-vlaanderen.be
Nathalie Goethals


Communauté française:

MEDIA Desk Belgique

Communauté française de Belgique

44, bd Léopold II

B-1080 Bruxelles

Tel.

(32-2) 413 22 45

Fax 

(32-2) 413 20 68

E-mail: mediadesk.belgique@cfwb.be
Internet:

http://www.cfwb.be/mediadesk
Thierry Leclercq

BALGARIJA (BG)

MEDIA Desk Bulgaria 

2 - A  Kniaz Dondukov  Blvd.

1000   SOFIA

B u l g a r i a 

Tel.:  + 359 2 988 32 24  or  987 03 25
Fax:  + 359 2 987 53 69
E-mail :  info@mediadesk.bg
Internet: http://www.mediadesk.bg
Kamen Balkanski
KYPROS / KIBRIS (CY)
MEDIA Desk Cyprus
Othellou 9

CY-1016 Nicosia

Cyprus 
Tel: +357 22 305 367 

Fax: +357 22 305 368
E-mail: mediadesk@pio.moi.gov.cy
Ioanna Americanou
CESKA REPUBLIKA (CZ)
MEDIA Desk CZ

Ceska filmova komora o.p.s.

Narodni 28

110 00  Prague 1

The Czech Republic

Tel. : +420 221 105 209 or

+420 221 105 210

Fax. : +420 221 105 303 Info@mediadesk.cz
www.mediadesk.cz
Daniela Kucmasova


DANMARK (DK)
MEDIA Desk Danmark
Vognmagergade, 10
DK-1120 København

Tel.

(45-33) 74 34 42

Fax 

(45-33) 74 34 65

E-mail: media@centrum.dk
Internet:

http://www.mediadesk.dk
Søren Stevns

DEUTSCHLAND (D)
MEDIA desk Deutschland

14-16 Friedensallee

D-22765 Hamburg

Tel. (49-40) 390 65 85

Fax (49-40) 390 86 32

E-mail: info@mediadesk.de
Internet: http://www.mediadesk.de
Cornelia Hammelmann

MEDIA Antenne München

Herzog Wilhelm Str. 16

D-80331 München

Tel.

(49-89) 54 46 03 30

Fax

(49-89) 54 46 03 40

E-mail: info@mediaantennemuenchen.de 
Internet: http://www.mediadesk.de
Ingeborg Degener

MEDIA Antenne Düsseldorf

14, Kaistrasse

D-40221 Düsseldorf

Tel.

(49-211) 930 50 14

Fax 

(49-211) 93 05 05

E-mail:
media@filmstiftung.de
Internet:
http://www.mediadesk.de
Heike Meyer Döring

MEDIA Antenne Berlin-Brandenburg

August-Bebel-Strasse, 26-53

D-14482 Potsdam

Tel.

(49-331) 743 87 50

Fax 

(49-331) 743 87 59

E-mail: mediaantenne@medienboard.de
Internet:
http://www.mediadesk.de
Susanne Schmitt
ESPAÑA (E)

MEDIA Desk España

Ciudad de la Imágen

C/ Luis Buñuel, 2-2°A

E-28223 Pozuelo de Alarcon

Madrid

Tel.: (34-91) 512 01 78

Fax: (34-91) 512 02 29

E-mail:

info@mediadeskspain.com
Internet:

http://www.mediadeskspain.com
Jesús Hernández Moyano

MEDIA Antenne Barcelona

Mestre Nicolau 23

E-08021 Barcelona

Tel. (34-9) 3 552 49 40

Fax (34-9) 3 552 49 53
E-mail:

media_antena.cultura@gencat.net
Internet:


http://www.media-cat.com
Aurora Moreno

MEDIA Antenne San Sebastián

Ramon Maria Lili 7, 1°B

E-20002 San Sebastián

Tel.

(34-94) 332 68 37

Fax

(34-94) 327 54 15

E-mail:
info@mediaeusk.org
Internet:http://www.mediaeusk.org    
Verónica Sánchez

MEDIA Antenne Sevilla

Casa Museo Murillo

Santa Teresa, 8

E-41004 Sevilla

Tel.

(34-95) 503 72 58

Fax

(34-95) 503 72 65

E-mail:


media.epgpc@juntadeandalucia.es

Internet: http://www.antenamediaandalucia.com
Catalina González 

EESTI (EE)

MEDIA Desk Estonia

Estonian Film Foundation

Department of International Relations

Vana – Viru  3

101 11  TALLINN

E s t o n i a

Tel.:  +372 6 27 60 65

Fax:  +372 6 27 60 61

E-mail: marge.liiske@efsa.ee
Internet: http://www.mediadesk.efsa.ee
Marge Liiske

HELLAS/GREECE (EL)
MEDIA Desk Hellas
44, Vassileos Konstantinou Street
GR-11635 Athinai
Tel.:  (30-210) 725 40 56
Fax: (30-210) 725 40 58
E-mail:
media-he@otenet.gr
Internet:
http://www.mediadesk.gr
Christina Panagopoulou


FRANCE (F)
MEDIA Desk France
24, rue Hamelin
F-75116 Paris
Tel.

(33-1) 47 27 12 77

Fax 

(33-1) 47 27 04 15

E-mail:
mediadesk@wanadoo.fr
Internet:

http://www.mediadesk.com.fr
Françoise Maupin

MEDIA Antenne Strasbourg

1, place de l'Etoile

F-67070 Strasbourg

Tel.

(33-3) 88 60 95 89

Fax

(33-3) 88 60 98 57

E-mail:


media@cus-strasbourg.net
Internet:


http://www.strasbourg-film.com
Olivier Trusson

IRELAND (IRL)

MEDIA Desk Ireland

6, Eustace Street

Dublin 2

Ireland

Tel.

(353-1) 679 18 56

Fax

(353-1) 670 96 08

E-mail:
info@mediadesk.ie
Internet:

www.iftn.ie/mediadesk/index.htm
Siohban O’Donoghue

MEDIA Antenna Galway

Cluain Mhuire Monivea Road

Galway

Ireland

Tel.

(353-91) 77 07 28

Fax

(353-91) 77 07 46

E-mail:
mediaant@iol.ie
Internet:

http://www.media-antenna.com
Eibhlín Ní Mhunghaile
ISLAND/ICELAND (ISL)

MEDIA Desk Island

14, Tungata

IS-101 Reykjavík

Tel.

(354) 562 63 66

Fax 

(354) 562 71 71

E-mail:
mediadesk@centrum.is
E-mail: 
mediadesk@iff.is
Internet:

http://www.centrum.is/mediadesk 

Sigridur Vigfusdottir

ITALIA (I)
MEDIA Desk Italia
c/o ANICA
Viale Regina Margherita, 286 
I-00198 Roma
Tel.
(39-06) 440 46 33
Fax 
(39-06) 440 28 65
E-mail:
produzione@mediadesk.it
formazione@mediadesk.it
distribuzione@mediadesk.it
mercati@mediadesk.it
Internet:
http://www.mediadesk.it
Giuseppe Massaro

MEDIA Antenna Torino

Piazza San Carlo 161 

I-10123 Torino

Tel.

(39-01) 153 98 53

Fax 

(39-01) 153 14 90

E-mail:media@antennamedia.to.it
Internet:

http://www.antennamedia.to.it
Alessandro Signetto / Silvia Sandrone

LATVIJA (LV)

MEDIA Desk Latvia

National Film Centre 

Elizabetes  49

1010  RIGA

L a t v i a

Tel.:  +371 7505079 
Fax:  +371 75 050 77
lelda.ozola@nfc.gov.lv 
www.mediadesk.lv
Lelda Ozola
LIETUVA (LT)
Europos “MEDIA” programu biuras
J. Basanaviciaus 5
LT-2600 Vilnius
Lithuania
Tel./fax: +370 5 2127187
info@mediadesk.lt
www.mediadesk.lt
Ieva Skarzinskaite
LUXEMBOURG (L)

MEDIA Desk Luxembourg

Maison de Cassal

5, rue Large

L-1917 Luxembourg

Tel.

(352) 478 21 70

Fax 

(352) 46 74 95

E-mail: mail@mediadesk.etat.lu
Internet:
http://www.mediadesk.lu
Karin Schockweiler

MAGYARORSZÁG (HU)
MEDIA Desk Hungary 
Varosligeti fasor 38
H-1068 Budapest
Tel +361 413 12 69
Fax +361 413 17 10
e-mail: info@mediadesk.hu
Internet: www.mediadesk.hu
Enikõ Kiss
MALTA (MT)
No MEDIA desk has been established yet
but you can contact:

Acting head of Media desk
Maria Carbonaro 

EU affairs, Policy Development
Ministry for Tourism and Culture

Auberge d’Italie
Merchants Street

Valletta CMR 02
Tel.: +356 22 98 13 11
Fax: +356 22 98 13 09
E-mail: maria.carbonaro@gov.mt
Internet: www.mtac.gov.mt
NEDERLAND (NL)

MEDIA Desk Nederland 

Jan Luykenstraat 2

NL-1071 CM Amsterdam

Nederland

Tel.

(31-20) 305 30 40 

Fax 

(31-20) 675 28 78

E-mail:
info@mediadesk.nl
Internet:
http://www.mediadesk.nl 

Dominique van Ratingen

NORGE (N0)

MEDIA Desk Norge

Norsk Filmfond

PO Box 752 Sentrum

N-0106 Oslo

Tel.

(47-22) 47 80 40

Fax 

(47-22) 47 80 41

E-mail:
mail@mediadesk.no
Internet: http://www.mediadesk.no
Sidsel Hellebø-Hansson


POLSKA (PL)

MEDIA Desk Polska

ul Chelmska 21, bud. 22
00 724 Warszawa

P o l a n d 

Tel.:  +48 22 85 11 112

Fax:  +48 22 85 11 112

mediadesk@mediadesk.org.pl 

 ?

PORTUGAL (P)
MEDIA Desk Portugal

45, Rua São Pedro Alcântara

P-1200 Lisboa

Tel.

(351-21) 347 86 44

Fax

(351-21) 347 86 43

E-mail:
mediadesk@icam.pt
Internet: http://www.mediadesk.icam.pt
Amélia Tavares

SLOVENIA (SI)
MEDIA desk Slovenia
c/o Slovenian Film Fund
Miklosiceva 38
SI-1000 Ljublijana
Tel. +386 1 43 1 31 75
Fax +386 1 43 0 62 50
e-mail: mediadesk.slo@film-sklad.si
internet: www.mediadesk.si
Tanika Sajatovic 


SLOVENSKO (SK)

MEDIA Desk Slovakia

Grösslingova 32

SK-811 09 Bratislava

Slovak Republic

Tel.  +421 2 526 36 935
Fax  +421 2 526 36 936

Info@mediadesk.sk 
Internet: http://www.mediadesk.sk 

Vladimir Stric

SUOMI/FINLAND (FIN)

MEDIA Desk Finland

Finnish Film Foundation

K 13, Kanavakatu, 12

FIN-00160 Helsinki

Tel.

(358-9) 62 20 30 13

Fax 

(358-9) 62 20 30 70

E-mail:
kerstin.degerman@ses.fi
Internet:

http://www.ses.fi/mediadesk
Kerstin Degerman

SVERIGE (S)

MEDIA Desk Sverige

Svenska Filminstitutet

5, Borgvagen

S-10252 Stockholm

Tel.

(46-8) 665 12 05

Fax 

(46-8) 665 12 04

E-mail:
mediadesk@sfi.se
Internet:

http://www.sfi.se/mediadesk 

Lisa Taube
Ulrika Nisell

UNITED KINGDOM (UK)

MEDIA Desk UK

Fourth Floor, 66-68 Margaret Street

UK-London W1W 8SR

Tel.

(44-20) 7323 9733

Fax: 
(44-20) 7323 9747

E-mail: england@mediadesk.co.uk
Internet:

http://www.mediadesk.co.uk
Agnieszka Moody

MEDIA desk UK
Media Service Northern Ireland

c/o Northern Ireland Film & TV 

Commission

Third floor, Alfred House

21, Alfred Street

Belfast BT2 8ED 

United Kingdom

Tel. 

+44-28 9023 2444 

Fax 

+44-28 9023 9918

E-mail:
media@niftc.co.uk
Internet:
www.mediadesk.co.uk
Cian Smyth

MEDIA Antenna Glasgow

249, West George Street

Glasgow G2 4QE 

United Kingdom

Tel.

(44-141) 302 17 76

Fax 

(44-141) 302 17 78

E-mail:


media.scotland@scottishscreen.com
Internet:
http://www.mediadesk.co.uk
Emma Valentine

MEDIA Antenna Cardiff

C/o SGRÎN

The Bank

Mount Stuart Square, 10

Cardiff CF10 5EE

United Kingdom

Tel.

(44-2920) 33 33 04

Fax

(44-2920) 33 33 20

E-mail:
antenna@sgrin.co.uk
Internet:
http://www.mediadesk.co.uk 

Gwion Owain

ÖSTERREICH (A)

MEDIA Desk Austria

Österreichisches Filminstitut

Stiftgasse 6

A-1070 Wien

Tel.

(43-1) 526 97 30-406

Fax 

(43-1) 526 97 30-460

E-mail:
media@filminstitut.at
Internet:
www.mediadesk.at
Gerlinde Seitner

Updated: 01.02.2005
3 sz. Melléklet - Jelentkezési lapok – “Létrehozás”
· Jelentkezési Lap - Vállalat 2005
Minden egyes forgalmazónak évente egyszer kell kitölteni és változás esetén. 

· Jelentkezési Lap - Forgalmazó
Minden egyes forgalmazónak ki kell töltenie.
· Jelentkezési Lap – Film/Csoport
A csoport koordinátorának kell kitöltenie.
� Svájc 2006. május 1.-én lépnek be az Európai Unióba, így a svájci vállalatok 2005. december 1.-től, jogosultak a támogatásokra.  

